4. การวิจัยและพัฒนา

ตั้งแต่เริ่มการก่อตั้ง จนถึงปัจจุบัน บริษัทฯ ได้รับการสนับสนุนด้านเทคโนโลยีต่างๆ
จากกลุ่มอาร์ซิลอร์ ซึ่งเคยเป็นผู้ถือหุ้นใหญ่ของบริษัทฯ
โดยได้รับการถ่ายทอดความรู้และความชำนาญในการผลิตสเตนเลสรีดเย็นมาเป็นเวลากว่า 10 ปี
ดังนั้น
ผู้บริหารและพนักงานของบริษัทฯจึงมีประสบการณ์อย่างมากในการผลิตสเตนเลสรีดเย็นอย่างมีคุณภาพ

ดังนั้นบริษัทฯ ได้ตระหนักและให้ความสำคัญกับการวิจัยและพัฒนาอย่างมาก โดยบริษัทฯ
ได้มุ่งเน้นการวิจัยและพัฒนาทั้งในด้านของการเพิ่มประสิทธิภาพของกระบวนการผลิตเพื่อลดต้นทุน
และแนวทางต่างๆ เพื่อส่งเสริมการจำหน่ายสเตนเลสรีดเย็น

ผู้บริหารของบริษัทฯ ได้เล็งเห็นถึงความสำคัญของคุณภาพผลิตภัณฑ์จึงได้จัดตั้งฝ่ายโลหวิทยาขึ้นในปี
2544 โดยได้ดำเนินการรวมงานในส่วนต่างๆ
ที่มีความเกี่ยวข้องกับคุณภาพของสินค้าเข้าเป็นหน่วยงานเดียวกัน
อีกทั้งได้ดำเนินการจัดตั้งแผนกวิจัยและพัฒนาขึ้น และได้ก่อสร้างอาคารศูนย์วิจัยพัฒนา
ซึ่งเสร็จและเริ่มปฏิบัติการได้ในเดือนเมษายน 2546 ซึ่ง ณ ปัจจุบัน ฝ่ายโลหวิทยามีพนักงานจำนวน
57 คน และประกอบด้วย 4 แผนกได้แก่

1.  แผนกห้องปฏิบัติการและกระบวนการผลิต

แผนกห้องปฏิบัติการและกระบวนการผลิต
เป็นหน่วยงานที่รับผิดชอบในการศึกษาและพัฒนากระบวนการผลิต
เพื่อพัฒนาให้กระบวนการผลิตมีประสิทธิภาพสูงสุด ด้วยต้นทุนที่ต่ำ
โดยหน่วยงานดังกล่าวทำหน้าที่ควบคุม (monitor)
กำหนดสภาวะมาตรฐานของการผลิตและให้ผลตอบกลับ (feedback) กับฝ่ายโรงงาน
เพื่อให้ได้ผลิตภัณฑ์ที่มีคุณภาพคงที่ และเป็นไปตามต้องการของลูกค้า

4.2 แผนกควบคุมคุณภาพ

แผนกควบคุมคุณภาพ รับผิดชอบในการกำกับ ตรวจสอบคุณภาพของวัตถุดิบและผลิตภัณฑ์สำเร็จ
ตลอดจนการตรวจสอบและควบคุมคุณภาพของสินค้าที่กำลังอยู่ในกระบวนการผลิตของบริษัทฯ ทั้งนี้
เพื่อให้ผลิตภัณฑ์ของบริษัทเป็นไปตามข้อกำหนดของลูกค้า
นอกจากนี้แล้วแผนกควบคุมคุณภาพยังทำหน้าที่กำหนดมาตรฐานของสเตนเลสรีดร้อน
ที่นำเข้าจากต่างประเทศ อีกทั้งยังทำหน้าที่
เรียกร้องค่าเสียหายในกรณีที่วัตถุดิบไม่เป็นไปตามข้อกำหนด

4.3 แผนกบริการทางเทคนิคและพัฒนาสินค้า

แผนกบริการทางเทคนิคและพัฒนาสินค้า เป็นหน่วยงานที่ดำเนินการร่วมกับฝ่ายการขาย
เพื่อมุ่งเน้นในการพัฒนาการให้บริการลูกค้าเพื่อให้เกิดความพึงพอใจสูงสุด เช่น
การตรวจรับสินค้าที่ลูกค้าส่งคืน (claim) โดยหน่วยงานนี้จะดำเนินการตรวจสอบทางเทคนิค
(technical judgement) ว่าสินค้าที่ลูกค้าส่งคืนไม่ตรงตามความต้องการของลูกค้าจริงหรือไม่
อีกทั้งมีหน้าที่ในการกำหนดระดับคุณภาพที่เหมาะสมของผลิตภัณฑ์สำเร็จกับความต้องการของลูกค้า

4.  ศูนย์วิจัยและพัฒนาไทยน๊อคซ์ (Thainox Research & Development Center : TRDC)

ศูนย์วิจัยและพัฒนาไทยน๊อคซ์เป็นหน่วยงานที่มุ่งเน้นในการวิจัยและพัฒนาคุณภาพของสินค้าของบริษัทฯ
โดยการวิจัยและพัฒนามีวัตถุประสงค์ที่จะศึกษากระบวนการต่างๆ เช่น ปัญหาของการผลิตสินค้า
ปัญหาของการคืนสินค้าจากลูกค้า (claim) ปัญหาของคุณภาพน้ำเสีย คุณภาพของวัตถุดิบ
และสนับสนุนการวิจัยและพัฒนากระบวนการผลิตเพื่อเพิ่มประสิทธิภาพและลดต้นทุน เป็นต้น
โดยการศึกษาส่วนใหญ่จะมุ่งเน้นไปในการศึกษาในเชิงลึกร่วมกับฝ่ายโรงงาน

นอกเหนือจากการค้นคว้าและวิจัยของบริษัทฯ เองแล้ว
บริษัทฯยังมีการร่วมมือค้นคว้าและวิจัยกับมหาวิทยาลัย
และสถาบันการศึกษาที่มีชื่อเสียงทั้งในประเทศและต่างประเทศ
นอกจากนี้ทางบริษัทฯยังให้การสนับสนุนการค้นคว้าเกี่ยวกับผลิตภัณฑ์สเตนเลสรีดเย็นหลายโครงการในประเทศไทยเพื่อสนับสนุนการค้นคว้าในระดับอุดมศึกษา
โดยโครงการที่บริษัทฯให้การสนับสนุนได้แก่ รางวัลไทยน๊อคซ์ เมทัลเลอยีอวอร์ด (Thainox
Metalllurgy Award)
เพื่อสนับสนุนและกระตุ้นให้นักวิทยาศาสตร์และนักโลหวิทยาในระดับมหาวิทยาลัยได้ทำงานวิจัยและเผยแพร่ผลงานวิจัยในสาขานี้ออกสู่สาธารณชนมากขึ้น
และรางวัลไทยน๊อคซ์ ดีไซน์อวอร์ด (Thainox Design Award)
ซึ่งเป็นรางวัลเพื่อที่จะส่งเสริมการใช้สเตนเลสรีดเย็นในงานสถาปัตยกรรมและการก่อสร้างต่างๆ
เพื่อที่จะส่งเสริมภาพพจน์ของ สเตนเลสรีดเย็นในฐานะวัสดุสำหรับการตกแต่งสมัยใหม่
อนึ่งโครงการดังกล่าวยังส่งผลดีต่อบริษัทฯ
ในการร่วมพัฒนากับลูกค้าเพื่อผลิตผลิตภัณฑ์ในขั้นต่อเนื่องต่อไป